મોરબીના ધારાસભ્ય બ્રિજેશ મેરજા કહે છે, ‘મોરબી સ્ટેટના સમયથી એક પ્રગતિશીલ અને ખુમારીના પ્રતીક તરીકેની ઇમેજ ધરાવતંુ શહેર છે. દુષ્કાળ, વાવાઝોડું, પૂર કે ભૂકંપ જેવી કુદરતી આફતોમાં મોરબી ફિનિક્સ પંખીની જેમ ફરી બેઠું થયું છે. રાજાશાહીના સમયમાં મોરબીથી માત્ર ૪ કિ.મી. દૂર ઍરોડ્રોમ હતું. રાજવી પરિવારોનાં વિમાનો અહીં ઊતરતા હતા. હાલ આ ઍરોડ્રોમ બંધ હાલતમાં છે જો સરકાર રાજપરનું આ ઍરોડ્રોમ ફરી કાર્યરત કરે તો મોરબીના ઉદ્યોગને મોટો ફાયદો થઈ શકે તેમ છે.